**हिंदी अनुभाग**

**बायोटेक्‍नोलॉजी विभाग (डीबीटी)**

**विज्ञान तथा प्रौद्योगिकी मंत्रालय**

**भारत सरकार**

 संघ की राजभाषा नीति के अनुपालन में बायोटेक्नोलॉजी विभाग द्वारा वर्ष 2002 से डॉ. जगदीश चन्द्र बोस हिन्दी ग्रन्थ लेखन पुरस्कार योजना चलाई जा रही है जिसका उद्देश्य बायोटेक्नोलॉजी विभाग से संबंधित हिन्दी में मौलिक पुस्तक/ग्रन्थ लेखन को प्रोत्साहन देना है। वर्तमान में इस योजना के अंतर्गत 1,00,000/-रुपये का एक प्रथम पुरस्कार, 50,000/-रुपये का एक द्वितीय पुरस्कार 25,000/-रुपये का एक तृतीय पुरस्कार और 10,000/-रुपए प्रत्‍येक के दो प्रोत्साहन पुरस्कार दिए जाते हैं। योजना का विस्‍तृत विवरण पताका पर दिया गया है। योजना के अंतर्गत पुरस्कारों के लिए प्राप्त पुस्तकों का मूल्यांकन विभाग की एक मूल्यांकन समिति द्वारा किया जाता है। उपर्युक्‍त योजना के तहत सभी पात्र लेखकों से जैवप्रौद्योगिकी से संबंधित मूल पुस्‍तकें आमंत्रित की जाती हैं जो पिछले 3 वर्षों के दौरान प्रकाशित हुई हो। साथ ही, वे पुस्‍तकें जिन्‍हें किसी भी योजना के तहत पुरस्‍कृत किया गया हो, इस योजना में शामिल नहीं की जाएंगी। इस योजना के तहत पुस्‍तकें प्राप्‍त करने की तारीख इस विज्ञापन के प्रकाशन की तारीख से 45 दिनों तक स्‍वीकृत होगी। निर्धारित अवधि के बाद प्राप्‍त होने वाली पुस्‍तकों पर विचार नहीं किया जाएगा।